text: Як Святая Люсія асвяціла ў Мінску снежаньскую цемру — Народная Воля
  01:09 22 лістапада 2017, серада
  Як Святая Люсія асвяціла ў Мінску снежаньскую цемру
  6:00 27 снежня 2016
  Кучма: Россия предлагает сделать новую границу с Украиной	2132
  Пять весомых причин включить в рацион сухофрукты	1114
  Беларусь прагаласавала супраць рэзалюцыі Генасамблеі ААН па Крыме. Герашчанка: «Гэта другі нож у спіну»	945
  Родственники Александра Дедюшко лишили его дочь наследства	830
  На гэтым тыдні Пасольства Швецыі ў Мінску запрасіла гасцей на святкаванне традыцыйнага шведскага свята – Дня Святой Люсіі.
  На вечарыну, якая прайшла ў гатэлі «Рэнесанс», сабралася больш за 400 чалавек.
  Паводле адной з версій, свята Люсіі звязана з хрысціянскай пакутніцай і святой. Паводле другой – мае больш старажытныя карані і сімвалізуе перамогу святла над цемрай у самую доўгую ноч года.
  У гэтым годзе ў цырымоніі выбару і каранацыі Люсіі ўдзельнічаў беларускі хор «Concordia», які выдатна спяваў па-шведску, нягледзячы на тое, што шведская мова для іх незнаёмая. Люсія і яе картэж асвяцілі цемру снежня, спяваючы па-шведску «Загараюцца тысячы калядных агнёў» і «Гэтая ноч такая цёмная», а потым выканалі «Святую Люсію» па-беларуску.
  Пасля шэсця ў гонар Люсіі Пасольства Швецыі ў Мінску запрасіла гасцей за традыцыйны шведскі калядны стол.
  На вечары не гучала афіцыйных прамоў. Выступіў толькі амбасадар Швецыі ў Беларусі Марцін Оберг, які, распавядаючы пра свята, у сваёй кароткай прамове згадаў нобелеўскага лаўрэата Святлану Алексіевіч.
  «Роўна год таму я казаў аб прысуджэнні Нобелеўскай прэміі Святлане Алексіевіч, якая дала мне разуменне Беларусі, – адзначыў амбасадар. – А зараз мне хочацца зрабіць тое ж самае для вас –. Я рады паведаміць, што зараз рыхтуецца да выдання зборнік паэзіі апошняга шведскага нобелеўскага лаўрэата Томаса Транстромеара па-беларуску».
  Навіну сустрэлі апладысментамі.
  На прыёме было заўважана нямала вядомых персон. Амбасадары Літвы і Расіі Андрус Пулакас і Аляксандр Сурыкаў, сустаршыня аргкамітэта па стварэнні БХД Віталь Рымашэўскі, экс-кандыдат у прэзідэнты Таццяна Караткевіч, былы міністр працы Аляксандр Сасноў, лідар "Беларускай жаночай лігі" Ніна Стужынская, якая нядаўна аб'явіла аб намеры стварыць палітычную партыю, дэпутаты Алена Анісім і Ганна Канапацкая, філосаф Уладзімір Падгол, старшыня БАЖ Андрэй Бастунец, пісьменнік Уладзімір Арлоў.
  Паэт Уладзімір Някляеў прыйшоў разам з жонкай Вольгай – яны глядзелі адзін на аднаго такімі вачыма, быццам іх раман распачаўся не шмат гадоў таму, а літаральна ўчора.
  Старшыня РГА «Перспектыва» Анатоль Шумчанка вёў амаль прамы рэпартаж з мерапрыемства для рэгіянальных членаў сваёй арганізацыі.
  Палітыкі Аляксей Янукевіч і Рыгор Кастусёў трымаліся разам (прычым з апошнім віталіся ўжо амаль як са старшынёй Партыі БНФ, хаця сам Кастусёў казаў, што яшчэ сумняваецца, ці балатавацца на гэтую пасаду).
  Артыст Зміцер Вайцюшкевіч прыйшоў на прыём разам з дзецьмі.
  Прафсаюзныя лідары Аляксандр Ярашук і Аляксандр Бухвостаў, якія не так даўно публічна паспрачаліся наконт сённяшняй ролі прафсаюзаў у грамадстве, нешта абмяркоўвалі за келіхам віна. Бухвостаў лічыць, што незалежныя прафсаюзы сёння вельмі слабыя і не могуць уплываць на сітуацыю на прадпрыемствах, а Ярашук сцвярджае, што ёсць яшчэ порах у парахаўніцах. "Дыскусія ніяк не паўплывала на нашы адносіны", – з усмешкай патлумачыў "Народнай Волі" Аляксандр Ярашук.
  Асаблівай папулярнасцю карыстаўся былы амбасадар Беларусі, цяперашні кіраўнік камісіі па міжнародных справах Палаты прадстаўнікоў Валерый Варанецкі. З Віталем Рымашэўскім і сваім старым сябрам камуністам Сяргеем Калякіным размаўляў на выдатнай беларускай мове і абяцаў рэгулярна сустракацца з апазіцыяй.